PRANYATAN UMUM NGENANI HAK-HAK ASASI (UMAT) 
MANUNGSA 

Saben umat manungsa lair kanthi hak-hak kang podho Ian pinasthi Ian kanthi 
kabebasan-kabebasan ing bakuning angger-angger (wewaton = undang- 
undang). Perserikatan Bangsa-Bangsa darbe komitmen (tekad nglaksanakake 
maujude janji Ian kasaguhane) kanggojunjung luhur, nggrengsengake Ian 
ngayomi hak-hak asasi umat manungsa marang saben pribadi (individu). 
Komitmen kasebut ingayatan saka Piagam Perserikatan Bangsa-Bangsa kang 
nukulake kamantepaning kayakinan para bangsa sa-donya tumrap hak-hak asasi 
umat manungsa ing bakuning paugeran sarta tumrap martabat Ian ajining 
kamanungsan. Ing Pranyatan Umum ngenani Hak-Hak (umat) Manungsa, 
Perserikatan Bangsa-Bangsa nandhesake kanthi terwoco Ian prasoja, hak-hak 
kang dadi darbeke saben uwong kanthi adil. Hak-hak kasebut, nyata dadi 
darbekmu kabeh. Kabeh mau, iyo hakmu. Kenali Ian pahamana hak-hak 
kasebut. Supaya kasengkuyung mbiwarakake Ian nglestarekake kanggo 
paugeran dhiri pribadhi sarto kanggo sapepadhane umat manungsa liyane. 
PRANYATAN UMUM NGENANI HAK-HAK ASASI (UMAT) MANUNGSA 

PAMBUKA/ MUKADIMAH 

MANIMBANG manowo ngakoni marang martabat alamiah sarta hak-hak kang 
padha Ian pinasthi ing saben warganing kulawarga umat manungsa, mujudake 
landhesaning kamardikan, kaadilan sarta bedhamening donya. 
MANIMBANG menawa nyingkur Ian nganggep remeh hak-hak umat manungsa 
bisa njalari tandang tanduk kasar Ian wengis kang nuwuhake rasa runtik atine 
umat manungsa, Ian kabangune donya dadi papaning umat manungsa bisa 
ngrasakake Ian ngalami nikmating bebas medhar panemu Ian bebas ngrasuk 
agama sarta kalis saka rasa wedi Ian was-sumelang sarta urip kacingkrangan, 
kapratelakake dadi pranyatan minangka dadi gegayuhan luhur sakabehing umat 
manungsa lumrah (kawula alit). 



MAN I M BANG manawa hak-hak umat manungsa perlu antuk pangayoman kanthi 
pranatan Ian tatanan angger-angger (undang-undang), amrih saben uwong ora 
kepeksa milih nglawan (mbrontak) minangka kupiyo kang pungkasan anggone 
ngrekodaya kanggo nglawan marang tindak daksiya Ian panjajahan. 
MANIMBANG manawa mekaring pamerdi panggulowenthahing sambung 
pamitran ing antaraning para bangsa saben negara perlu Ian wigati 
dirembakakake. 

MANIMBANG manawa para bangsa ing Perserikatan Bangsa-Bangsa, ing 
sajroning Piagam Perserikatan Bangsa-Bangsa, wus padha mratelakake kanthi 
tandhes anggone ngugemi marang hak-hak kang baku umat manungsa, marang 
martabat Ian ajining pribadine umat, Ian marang hak-hak priya Ian wanita kang 
sadrajat Ian padha, sarta wus gawe putusan bakal nyengkuyung majuning sosial 
sarta ajining urip amrih saya luwih becik, kanthi kamardikan kang omber Ian 
jembartebane. 

MANIMBANG menawa Negara-Negara Anggota wus ikrar Ian prajanji bakal 
nggayuh kang saya maju anggone ngajeni Ian ngurmati ajining umum marang 
hak-hak asasi umat manungsa sarta rasa bebas kang asasi (kanthi paugeran) 
ing ujuding sambung makarya klawan Perserikatan Bangsa-Bangsa. 
MANIMBANG manawa kanthi manunggaling pangerten ngenani hak-hak Ian 
tumindak kanthi bebas kasebut, perlu banget, kanggo ngleksanani janji kanthi 
temen, mulo, 
MAJELIS UMUM 
mbiwarakake 

PRANYATAN UMUM NGENANI HAK-HAK ASASI (UMAT) MANUNGSA 
minangka sawijining paugeran umum kanggo kasiling gegayuhan saben bangsa 
Ian saben negara, dene kang katuju supaya saben uwong Ian saben bebadan 
ing satengahing bebrayan (masyarakat), kanthi tansah eling Ian ngugemi 
Pranyatan iki, tansah mersudi ngadani panggulowentah supaya rasa ngajeni Ian 
ngurmati hak-hak sarta urip bebas kasebut saya mekar ngrembaka. Sarta kanthi 
reka daya progresip kang asipat nasional Ian internasional, bisa nanggung 



wujuding kasaguhan ngakoni Ian anggone asung pakurmatan kanthi universal 
Ian efektif, iya saka bangsa-bangsa ing Nagara-Nagara Anggota, kalebu bangsa- 
bangsa ing laladan kang kabawah panguwasaning angger-anggere (wewaton = 
undang-undang). 

BAB:1 

Saben uwong kalairake kanthi mardika Ian darbe martabat Ian hak-hak kang 
padha. Kabeh pinaringan akal Ian kalbu sarta kaajab pasrawungan anggone 
memitran siji Ian sijine kanthi jiwo sumadulur. 

BAB: 2 

Saben uwong darbe hak tumrap hak Ian kebebasan-kebebasan kang tinulis ing 
Pranyatan Umum iki tanpa pilih kasih, kabeh warata Ian adil ing samubarang, 
kayata: beda bedaning ras, warnaning awak (walulang), beda-bedaning lanang 
Ian wadon, basa, agama, politik Ian panemu liyane, asal usul suku bangsa Ian 
bebrayan, hak darbe, tatalair Ian kalungguhan liyane. 

Sakbanjure.ora bakal ana prabedane tumrap kalungguhan politik, angger-angger 
(undang-undang) utowa kalungguhan internasional saka negara utowa laladan 
asal usuling sawijinging uwong, sanadyan saka negara mardika, laladan-laladan 
ing panguwasaning wall, jajahan utawa kang winengku ing kawasaning liyan. 

BAB: 3 

Saben uwong nduweni hak ingatasing uripe, bebasing uripe Ian kaslametane 
minongko pribadi (individu). 

BAB: 4 

Ora keno sawijining uwong didadekake budhak utawa batur, maujuding budhak 
Ian batur tukon kanthi ujud apa wae dadi larangan. 



BAB: 5 

Ora kena sawijining uwong disiyo-siyo ing siksa, utawa nandhang tindak kejem, 
dipatrapi utawa nampa pidono kang ora kaya lumrahing umat manungsa utowo 
siningkur karemehake. 

BAB: 6 

Saben uwong darbe hak tumrap paseksi ing sajroning angger-angger (undang- 
undang) minongka umat manungsa sacara pribadi ing endi wae papan dununge. 

BAB: 7 

Ngadepi hukum, kabeh duwe hak padha Ian darbe hak oleh pengayoman 
angger-angger sing padha, tanpo dibedak-bedakake. Kabeh duwe hak 
ingayoman sing padha marang tumindak mbedak-mbedakake (diskriminasi) 
kang ora cundhuk (cocok) karo Pranyatan iki, Ian marang sawernaning pamilut 
(ngojok-ojoki) sing tumuju marang tumindak diskriminasi kasebut. 

BAB: 8 

Saben uwong nduweni hak kapulihake kanthi trep saka sesambungane 
kapatrapan pengadilan nasional tumrap tidak-tanduk kang nalisir saka hak-hak 
baku kang dening angger-angger (undang-undang) kapasrahake dadi hake. 

BAB: 9 

Ora ana siji wae uwong kang kena ditangkep, ditahan utawa kasingkirake kanthi 
sawenang-wenang. 

BAB : 10 

Saben uwong, kanthi nduweni drajad padha ing satemene, darbe hak tumrap 
pangadilan kang adil Ian tinarbuka dening pangadilan kanthi bebas Ian ora bot- 



sih, ing babagan netepake hak Ian kuwajiban-kuwajiban sarta ing sajroning 
nampa saben ancaman pidana kang ditetepake marang saben uwong. 

BAB : 1 1 

1. Saben uwong kang dinakwa amargo dianggep nidakake laku nalisirsaka 
undang-undang, dianggep durung nyandhang kaluputan sadurunge 
undang-undang mbuktekake kaluputane ing pangadilan kang tinarbuka, 
ing bab iki saben uwong oleh jaminan kang diperlokake kanggo mbelani 
hake. 

2. Ora ana uwong siji wae kang kena dianggep luput nindakake nglanggar 
undang-undang utowo tiedhor, kang ora mujudake tindak nalisir saka 
undang-undang nasional utowo internasional, ing titi mangsa tumindak 
mau linakonan. Ugo ora prayoga nemtokake paukuman kang luwih abod 
katimbang paukuman kang katetepake nalika tindak nglanggar undang- 
undang iku linakonan. 

BAB : 12 

Ora ana uwong siji wae kang kena diregoni hak pribadine, kulowargane, bale 
wismane utowa sesambungane nampa Ian ngirim layang kanthi sawenang- 
wenang; uga marang hak pakurmatan Ian ajining diri. Saben uwong ndarbeni hak 
kaayoman dining undang-undang awit saka anane gangguan utowo tindak nalisir 
mangkono iku. 

BAB : 13 

1. Saben uwong darbe hak tumrap bebasing tumindak utawa ora nindakake 
apa-apa ing sajroning laladan wewengkoning negara. 

2. Saben uwong darbe hak ninggalake sadhengah negara, kalebu negarane 
dhewe, Ian darbe hak ball maneh menyang negarane. 

BAB : 14 



1. Saben uwong darbe hak ngupaya pangayoman marang negara liya 
kanggo pangayoman amarga anggone dadi buron. 

2. Hak kasebut ora kena kaetrapake manawa anggone dadi buron iku nyata 
kang dadi sababe awit tumindak kadursilan kang ora gegandhengan karo 
politik, utowo karana tumindak kang nalisir karo tujuan sing baku saka 
Perserikatan Bangsa-Bangsa. 

BAB : 15 

1 . Saben uwong darbe hak dadi warga negara. 

2. Ora ana uwong siji wae kang kanthi tanpa landhesan tatanan banjur 
kabatalake anggone dadi warga negara utowo ditampik hake kanggo salin 
dadi warga negara liya. 

BAB : 16 

1 . Priya Ian wanita kang wus diwasa kanthi tanpa mawas bangsa, warga 
negara utawa agama, darbe hak nglakoni ningkah Ian mbangun 
kulawarga. Kabeh nduweni hak kang padha ing babakan neningkahan, 
ing sajroning alam ningkah Ian ing alam pepisahan/pegatan. 

2. Neningkahan amung bisa dileksanani adhedhasar pilihan bebas Ian 
temen-temen dadi pasarujukane penganten sakeloron. 

3. Brayat/kulawarga iku sawijining tetunggalan kang alamiyah Ian baku ing 
masyarakat Ian anduweni hak pangayoman saka bebrayan (masyarakat) 
Ian nagara. 

BAB : 17 

1. Saben uwong duwe hak andarbeni bandha, kanthi pribadi utawa 
bebarengan karo uwong liyane. 

2. Ora ana uwong siji wae kena dirampas bandhane kanthi sawenang- 
wenang. 



BAB : 18 

Saben uwong darbe hak bebas duwe panemu, kalbu Ian agama. Ing babakan iki 
kalebu hak bebas ganti agama Ian kapitayan, Ian hak bebas kanggo anekseni 
agamane utawa kapitayane, kanthi cara anggelar piwulang, nglakoni, laku 
ibadhah Ian setya tuhu ngugemi percayane, kanthi cara pribadi utowo 
bebarengan karo uwong liyane, ing ngedhengan (ngareping umum) utowo 
pribadi. 

BAB : 19 

Saben uwong darbe hak ingatase hak bebas mratelakake panemume, kalebu 
duwe hak bebas darbe panemu tanpo diregoni/diganggu, Ian kanggo ngupaya, 
nampa sarta mratelakake informasi Ian pamikiran penemune lumantar media apa 
wae kanthi tanpa mawas watesing wewengkon laladan. 

BAB : 20 

1. Saben uwong nduweni hak ingatase hak bebas ngumpul Ian gawe 
paguyuban tanpa anane rudapeksan. 

2. Ora ana uwong siji wae kang kena dipeksa lumebu ing sawijining 
pakumpulan /paguyuban. 

BAB : 21 

1. Saben uwong nduweni hak cawe-cawe ing kaperluane pamarintah 
nagarane, kanthi langsung utawa lumantar wakil-wakil kang pinilih kanti 
bebas. 

2. Saben uwong darbe hak kang padha kanthi kalodhangan kang padha bisa 
kawisudha tampa kalungguhan/jawatan pamarintah ing negarane. 

3. Gegayuhaning rakyat kudu dadi lambaran baku wewenange pamarintah, 
gegayuhan iki kudu kawujudake kanthi cara anane pamilihan umum kang 
dianakake ing wektu kang tinamtu Ian murni kanthi hak pilih kang umum 



Ian sadrajat, kanthi pungut swara sacara wadi utawa kanthi pranatan liya 
angger bisa nanggung hak bebas anggone milih. 

BAB : 22 

Saben uwong, minangka warganing bebrayan (masyarakat) anduweni hak 
ingatase jaminan sosial, sarta darbe hak amrih kaleksanane hak-hak ekonomi, 
sosial Ian budaya sing dad! kaperluwan martabate sarta mekaring pribadine 
kanthi bebas, lumantar rekadaya nasional utawa karya pamitran internasional, 
condhong marang tata pranatane Ian sumber dayaning Nagara. 

BAB : 23 

1. Saben uwong anduweni hak pagawean, hak bebas milih pagawean, darbe 
hak anane syarat-syarat nyambutgawe kanthi adil Ian nguwohake 
kauntungan sarta nduweni hak ingayoman ing kahanane naliko ora 
nyambutgawe/nganggur. 

2. Saben uwong kanthi ora kabedak-bedakake, darbe hak ingatase pituwas 
(opah, asil) kang padha tumrap pagawean kang padha. 

3. Saben uwong kang nglakoni pagaweyan nduweni hak nampa opah/asil 
kang adil Ian nguntungake/bathi, kang nanggung bisane dadi panguripan 
kang murwat kanggo dhiri pribadi Ian ugo marang kaluwargane, Ian 
manawa ana wigatine katambah ing lindhungan kaperluwan sosial liyane. 

4. Saben uwong darbe hak nggawa Ian ngleboni paguyuban-paguyuban 
pegawe kanggo ngayomi kaperluane. 

BAB : 24 

Saben uwong nduwe hak ngaso Ian libur, kelebu pranataning wanci nyambut 
gawe kang murwat Ian dina libur kang pantes kanthi wewaton tumata, Ian tetep 
nampa 
opah/pituwasing karya. 



BAB : 25 

1. Saben uwong nduweni hak bisane urip kanthi murwat, kanggo kasarasan 
Ian katentremane dalasan kulawargane, tan keri ing bab hak pangan, 
sandhang, papan Ian pangopening kasarasan sarta kaperluan sosial sing 
dad! kabutuhan Ian hakoleh tanggungan jaminan nalika ngalami 
nganggur, nandhang lara, cacat, dad! warondha, nyandak umur tuwa, 
utawa kahanan liyane kang njalari kacingkrangan, kang nyata ngluwihi 
daya kekuwatane. 

2. Poro biyung (ibu) Ian bocah-bocah darbe hak oleh pangopen Ian bantuan 
istimewa (mirunggan). Kabeh bocah, kang lairing sajroning tatanan 
ningkah utowo sanjabaning tatanan ningkah kudu antuk pangayoman 
sosial kang padha. 

BAB : 26 

1. Saben uwong darbe hak oleh panggulowenthah ing pawiyatan kanthi 
gratis, saora-orane tumrap sekolah/pawiyatan dhasar. Pawiyatan dhasar 
kawajibake. Sekolah (pawiyatan) tehnik Ian jurusan umum kanggo saben 
uwong kanthi tinarbuka, saben uwong bisa lumebu ing pawiyatan luhur 
kanthi pranatan kang padha salaras karo murwat Ian pantese. 

2. Panggulowenthah kudu kaenerake amrih saben pribadi biso mekar kanthi 
omber, biso ndayani saya kandele rasa bisa ngajeni Ian ngurmati hak-hak 
asasi umat manungsa Ian kebebasan-kebebasan kang baku. 
Panggulowenthah ing pawiyatan kudu bisa nenangi Ian mekarake rasa 
tepa salira karo pepadhane, mekaring pamitran, paseduluran ing antarane 
bangsa-bangsa, bebrayan, ras apadene agama, sarta njalari kudu saya 
majuning Perserikatan Bangsa-Bangsa sajroning memetri Ian nyipto 
bedhamen/pirukun. 

3. Para wong tuwa, darbe hak utama sajroning milih pawiyatan papan 
panggulowenthah kanggo anak-anake. 



BAB : 27 

1. Saben uwong duwe hak ngrasuk Ian ambyur ing kiprahing kabudayan ing 
sadina-dinane ing bebrayan, ngresepi seni, Ian bisa ngrasakake ngalami 
majuning urip Ian paedahing kawruh. 

2. Saben uwong duwe hak antuk pangayoman anggone kiprah Ian makarya 
ing babagan ngelmu Ian kawruh - kang arupa pangayoman marang 
kauntungan sing awujud moril utawa materiil, uga ing kasusastran utawa 
seni kang cinipta/asil karyane. 

BAB : 28 

Saben uwong darbe hak ingatase pranatan sosial nasional Ian internasional, 
salaras karo hak-hak Ian kabebasan-kabebasan kang kamot ing Pranyatan iki 
bisa kanthi temen maujud. 

BAB : 29 

1 . Saben uwong nduweni kuwajiban marang bebrayan/masyarakat, kang 
sanyatane ora ana papan liya kang bisa dadi papan mekaring kapribaden 
kanthi bebas sarta temen-tumemen. 

2. Sajroning ngleksanani hak-hak Ian kabebasan-kabebasane, saben uwong 
kudu mbangun miturut marang pranatan kang salaras karo undang- 
undang (angger-angger), kang isi ancas Ian tujuwan sing ora ana liya 
kajaba mung amrih gumolonging niyat ngugemi Ian ngurmati kanthi trep 
marang hak-hak Ian kabebasan-kabebasan uwong liyane, kanggo 
mujudake syarat-syarat kang adil ing bab kasusilan, tertib tumata Ian 
katentremaning umum, ing bebrayan/masyarakat kang demokratis. 

3. Hak-hak Ian kabebasan-kabebasan kasebut, kanthi alesan Ian pawadan 
apa wae, ora keno dilaksanani nalisir karo ancas Ian tujuwan sarta 
wewaton-wewatoning Perserikatan Bangsa-Bangsa. 



BAB : 30 

Ora ana siji wae isi sajroning Pranyatan iki kena katapsir menehi kalodhangan 
marang sawijining Nagara, paguyuban utawa pribadi, kang awujud hak supaya 
oleh utawa murihake antuk pakaryan apa wae, utawa nglakoni tumindak kanthi 
tujuwan ngrusak hak-hak Ian kabebasan-kabebasan wujud apa wae kang 
kapacak ing sajroning Pranyatan iki. 



